Source: https://mustaakajalia.fi/2015/09/29/mufe-ultra-hd/
Timestamp: 2017-12-13 07:31:52+00:00

Document:
MUFE Ultra HD - Mustaa Kajalia
syyskuu 29, 2015 Filed Under: Meikit
Kerroin alkukuusta, että kävin MUFEn Helsinginkadun liikkeessä meikkausopastuksessa. Opastuksessa minulle käytettiin meikkipohjaan uutta ULTRA HD stick foundationia sävyssä 117 , jonka sain myös mukaani kotiin viemisiksi. Rakastuin meikkivoiteen tekemään jälkeen jo opastuksessa ja syyskuun kuluessa rakkaussuhteemme on vain syventynyt. Jos minua pyydettäisiin juuri nyt valitsemaan kaikista omistamistani meikkipohjista vain yksi olisi se Ultra HD.
MUFEn HD-meikkivoide oli aikamoinen ilmiö ilmestyessään. Se tuntui pitkään olevan lähes jokaisen YouTubettajan, bloggaajan ja kosmetiikkaihmisen Holy Grail. Minä en koskaan alkuperäistä koostumusta päässyt kokeilemaan, joten uudistunut ja parannettu HD-meikkivoide kiinnosti minua sitäkin enemmän. Ultra HD meikkivoide on saatavissa voidemaisen puikon lisäksi nestemäisenä. Meikkivoidetta on 40 sävyä ja sen ovh on 47,50€. MUFEN jälleenmyyjät löydät täältä.
Ultra HD -meikkivoiteessa on 4K COMPLEX, joka koostuu kolmesta pääraaka-aineesta. Valoaheijastavat pigmentit tasoittavat ihon sävyä, kapseloitu hyaluronihappo kosteuttaa ihoa ja marjoista peräisin oleva kirkastava kasviuute aktivoi pintaverenkiertoa ja parantaa ihon hapensaantia. Tuloksena pitäisi olla iho joka näyttää kimmoisalta, kiinteältä ja tasaiselta koko päivän.
En ole koskaan aikaisemmin kokeillut puikkomaista meikkivoidetta ja tunnustan, että mielikuvani näistä ”pan stickeistä” ei ollut kamalan mairitteleva. Suoraan sanottuna odotin raskasta ja rasvaista pakkelia, joka saa ihon näyttämään tukkoiselta. Voi kuinka väärässä olinkaan!
Ultra HD stick foundation on puolipeittävä ja sitä on mahdollista kerrostaa peittävämmän lopputuloksen aikaansaamiseksi. Meikkivoide on koostumukseltaan tietyllä tapaa rasvainen, mutta se on myös todella ohutta ja notkeaa. Ohuen ja notkean koostumuksen ansiosta meikkivoide on mahdollista levittää iholle lähes henkäyksen ohuena kerroksena.
Meikatessani Ultra HD:lla olen ensin vedellyt meikkivoideviiruja suoraan puikosta naaman ja blendannut ja häivyttänyt ne Real Techniques stippling brushilla tai MACin 187 skunkkilla. Hätätilassa olen käyttänyt myös sormiani. Kaikki kolme välinettä toimivat hyvin, mutta suosikkini on RT:n skunkki. Ensimmäisen ohuen kerroksen jälkeen olen kerrostanut meikkivoidetta vielä alueille joissa punoitusta on enemmän, eli yleensä leukaan, ylähuulen päälle ja leukaperiin. Ultra HD kestää kerrostamista muuttumatta pakkeliseksi. Keveys ja kuulaus säilyy, mutta peittävyys kasvaa.
Ultra HD stick foundation tekee iholle aivan käsittämättömän kauniin pinnan. Tämä meikkivoide jos mikä jättää jälkeensä ”my skin but better” -fiiliksen. Ihon sävyerot ovat tasoittuneet, mutta tukkoon pakkeloidun sijaan iho näyttää hohtavalta ja kuulaalta, puolimattaiselta ja luonnolliselta. Pinta on niin kaunis, että sitä ei melkeinpä tahtoisi edes puuteroida.
MUFEn Step 1 kosteuttavaan pohjustajaan yhdistettynä meikkivoide pysyy aamusta iltaan täydellisenä. Yhtäkään korjailua ei tarvita ja iho on yhdeksänkin tunnin jälkeen lähes vastameikatun näköinen. Ilman pohjustajaa ihon omat rasvat puskevat hieman enemmän läpi, mutta silloinkin tarvitaan vain pientä korjailua kiillonpoistopaperilla ja ehkä pientä sipaisua puuterilla. (Ihoni on tällä hetkellä varsin tasapainoinen ja normaali, se ei ole kuiva, ei edes pintakuiva, eikä superrasvoittuva.)
Oletteko te löytäneet tätä syksynä uutta meikkivoidesuosikkia? Lopuksi vielä meikkivoide yksistään iholla ja osana meikkiä.
29.9.2015 at 08:35
En ole kyllä kokeillut, tämän jälkeen on ehkä pakko! 🙂 Tuli todella nätti pohja, nyt sun kauniin pohjan salaisuus selvisikin ;D
29.9.2015 at 19:11
Mä oon ihan ihastunut tähän. Ainakin mun nassulle siis täydellinen <3
29.9.2015 at 10:10
Mä metsästän edelleen sitä parasta meikkivoidetta mun iholle. Ei ole tullut vastaan. Tätä haluaisin kyllä testata. Sun iho näyttää niin siloisalta 🙂
Kyl se kokeilemalla sieltä löytyy 🙂
Uu-la-la, näyttää hyvältä!
Mä en tykännyt siitä alkuperäisestä MUFEn HD-meikkivoiteesta. Tätä uutta puikkomaista voisin testata, kunhan pääsen hoodeille. Tosin oon nyt onnellisessa rakkaussuhteessa Clarinsin Everlastingin kanssa. Siinä on vihdoinkin meikkivoide jonka kanssa iho näyttää paremmalta kuin ilman! Ei ole sekään täydellinen mutta kuitenkin 🙂
29.9.2015 at 23:36
Everlastingia on moni kehunut. Itse en vielä ole päässyt kokeilemaan.
29.9.2015 at 23:20
Huh miten nätti pinta! Pitäisköhän sittenkin kokeilla..
29.9.2015 at 23:35
No pitää! 😀
30.9.2015 at 10:12
Todella kauniilta näyttää sulla! Ite en ole vielä sitä oikeaa löytänyt. Kova haku nyt käynnissä, kun jotenkin tuntuu iho muuttuneen rasvaisemmaksi ja monen meikkivoiteen kanssa ongelmana on liejuuntuminen. Puuteriset tuotteet taas saattavat tarttua pintakuiviin kohtiin hyvästä kosteutuksesta huolimatta. Ihmettelin tuota kosteuttavaa pohjustajaa, että miten se sopii alle, jos ei ole aivan kuiva iho? Eikö se lisää kiiltelyä/rasvaisuutta ja sen mukana aiheuta meikkivoiteen sulamista? Vai onko sulla tosi kuiva iho?
Ihoni on tällä hetkellä varsin normaali, ehkä aavistuksen pintakuiva, ei kuitenkaan mikään korppu. Step 1 Skin Equalizer hydrating primer jättää iholle siloisen ja kohtalaisen mattaisen pinnan, silikoninen pohjustaja tuo kuitenkin, eli ei mikään kuultavan pinnan jättävä. INCIssä ensimmäisinä on vesi ja pari silikonia.
30.9.2015 at 23:44
Kalliiksi tulee blogien lukeminen, tää on nyt laitettu sille loputtomalle ostoslistalle ^_^ Tekee kyllä ihan tajuttoman kaunista jälkeä! Incikin vaikutti mun herkkisiholle sopivalta, vähän sitä pelkään miten käyttäytyy rasvoittuvan ihon kanssa mutta ehkä sekin tässä tasapainottuu, toivon mukaan!
7.10.2015 at 10:14
Mulla tämä on vaan ihan täydellinen <3 Rasvaisemman ihon kanssa kannattaa ehdottomasti käyttää tämän kanssa kyllä pohjustajaa.
1.10.2015 at 08:42
Mulla oli tästä kanssa ennakkoluulot, olin olettanut tän olevan nimenomaan peittävämpi ja rasvaisempi ja tukkoinen – perinteinen. Noh, se uudistettu HD ihan nestemäisenä on jo kovaa tyrkyllä holy grailiin, joten onhan tääkin varmaan pakko testata jossain vaiheessa. Kiitos ennakkoluulojeni karsimisesta. Byhyy hyviä meikkipohjia on nykyään liikaa! 😀
7.10.2015 at 10:17
Hyviä meikkipohjia ei voi koskaan olla liikaaa 😉 (Tosin niitä voi ehkä omistaa liian monta samaan aikaan..)
1.10.2015 at 11:43
Tää on ehdottomasti parempi kuin se nestemäinen. Just tuo tietty pehmeys ja rasvaisuus tekee tästä stickistä kuivalle iholle paljon sopivamman. Se nestemäinen tarraa kuiviin kohtiin kiinni eikä levity nätisti kuin Beauty Blenderillä, ja meikkimuna taas imaisee sitä kevyttä voidetta sisäänsä aika huolella… :/ Mutta tästä Stickistä kyllä tykkään! Käytän tätä spaattelilla, ja ihan pikkiriikkinen määrä riittää 🙂
7.10.2015 at 10:21
Juu, pienelläkin määrällä pärjää. Riippuu ihan siitä kuinka peittävää jälkeä tahtoon 🙂 Olen vähän kahden vaiheilla viitsisikö tuota nestemäistä kokeilla. Iho on tosiaan nyt varsin normaali, eli tuo nestemäinen voisi toimiakin.
Äh, menin innokkaana MUFE:n liikkeeseen kyselemään tuon Stick-version perään. No, mulle sopivaa sävyä ei siitä ollut, kun olen niin vaalea, mutta myyjä suositteli nestemäistä Ultra HD:ta. Kysyin sen toimivuudesta pintakuivalla iholla, ja myyjä vakuutti, ettei mitään ongelmia pitäisi olla. No, ensinnäkin myyjän mulle valitsema sävy on liian vaalea: näytän ihan järvestä naaratulta kalmolta, jos levitän sitä naamaani. Toisekseen, ainakin tuo nestemäinen voide jämähtää todella tiukasti ihon pintakuiviin kohtiin, jopa sellaisiin, joita ei ilman meikkivoidetta näy ollenkaan. Aivan järkyttävän huono ostos, kun jotkut Lumenen halpisvoiteetkin näyttää mun iholla paremmalta.
Korjaavana toimenpiteenä voisin toki käydä hankkimassa samaa meikkivoidetta vähän tummemmassa sävyssä ja sekoittaa noista kahdesta paremmin omaa ihon väriä vastaavan, mutta eipä tuo lopputulos oikein muutenkaan vakuuttanut. Niin hirveä huti, että ihan harmittaa 50 euron tuhlaaminen.
Sun iholla tuo meikkivoide kyllä näyttää todella kauniilta.
11.10.2015 at 18:02
Voihan harmi 🙁 Jos valittu sävykin oli ihan väärä niin minä kyllä varmaankin menisin liikkeeseen reklamoimaan.
Elisa kirjoitti jokunen aika sitten juuri tuosta nestemäisestä versiosta ja valitteli kuinka juurikin tuo nestemäinen ei toimi kuivalle iholla kun taas puikko toimii paljon paremmin. Puikko ja nestemäinen versio ovat siis ilmeisesti hyvin erilaisia pohjia. Minulla ei ole nestemäisestä mitään kokemusta.
Elisa kertoi postauksessaan, että Beaty Blenderillä levittämällä nestemäinen pohja toimi paremmin. Ehkä se auttaisi sinullakin? http://liiallisuuksia.purkkimafia.fi/2015/10/teravapiirtotason-pettymys/
11.10.2015 at 20:15
Ehdinkin ennen liikkeessä käymistä lukea tuosta, että puikko toimisi pintakuivalla iholla paremmin ja siksi olin ensisijaisesti kiinnostunut siitä. Sävyt vaan ei tosiaan mulle sopineet ja myyjä oli hyvin vakuuttavasti sitä mieltä, että nestemäinen on ihan yhtä hyvä. No, eipä se käytännössä sitten ollutkaan.
Beauty Blenderillä olenkin yrittänyt voidetta levittää, mutta varsinkin nenän kuivempiin kohtiin voide tarraa silti ikävästi ja jää ikään kuin ihon pinnalle pyörimään. Jos olisin lukenut tuon Elisan blogin jutun ennen ostoksille lähtöä, olisin todennäköisesti jättänyt voiteen ostamatta.
Täytyy varmaan käydä liikkeessä uudemman kerran, vaikka olenkin todella arka reklamoimaan mistään. Kirpaisi kuitenkin sen verran tuo hinta, että ehkä rohkaistun palaamaan paikan päälle ja ottamaan täydellisen sävynvalintahudin puheeksi.
11.10.2015 at 22:25
Mun mielestä tuossa tapauksessa reklamoiminen on olisi ihan aiheellista. Mä en tykkään jenkkilän ”testaan tätä tuotetta ja jos en tykkää niin palautan” -mentaliteetista, mutta jos sinulle on myyty sekä väärä väri, että koostumus niin ehdottomasti kannattaa, mennä valittamaan.
1.3.2016 at 23:55
2.3.2016 at 08:53
I’m shade 117.

References: HD 
 HD 
 HD 
 HD 
 HD 
 HD 
 HD 
 HD